Lav et referat af nedenstående tekst:

Tekst:
Den nordjyske industrikoncern Mekoprint har overtaget virksomheden Seritronic, hvorfor de nu bliver blandt de største virksomheder i Europa inden for fremstilling af folietastaturer, betjenings- og displayløsninger samt grafiske folier. Med opkøbet bliver den samlede koncern den største i Nordeuropa inden for segmentet og blandt de tre største med en samlet omsætning på 250 millioner kroner. Det skriver Mekoprint i en pressemeddelelse. - Mekoprint og Seritronic supplerer hinanden særdeles godt. Seritronic er en professionel og veldrevet virksomhed med en særlig evne til hurtigt at udvikle løsninger i samarbejde med kunderne. Hos Mekoprint har vi stærke ingeniørkompetencer til de mere krævende behov og dyrker også et tæt samarbejde med kunderne om deres produktudvikling. Med sammenlægningen får vi bredere kompetencer, og det bliver en fordel for alle vores kunder, siger Ceo Anders Kold fra Mekoprint. Industrikoncernen i Støvring har gennem de seneste år øget omsætningen markant, og nu fortsætter virksomheden altså sin vækstrejse med overtagelsen af Seritronic. Generationsskifte hos Seritronic Produktmæssigt er Seritronic i en stærk position på samlede box-build-løsninger og hurtige prototyper. Virksomheden har 60 medarbejdere og omsatte i 2022 for 112 millioner kroner. Mekoprint har over 700 medarbejdere og havde en omsætning på 729 millioner kroner i regnskabsåret 2021/22. - I Seritronic er der nu behov for et generationsskifte. Ved salget til Mekoprint sikrer vi vores medarbejdere arbejdsplads, og vi sender ikke mindst et signal til kunderne om, at Seritronic fremover er i gode hænder. Birgitte og jeg har den dybeste respekt for Mekoprint, og der er ingen tvivl om, at kunderne får glæde af vores fælles kompetencer i fremtiden, siger Hans Henrik Pedersen, der etablerede Seritronic med medejer Birgitte Helenius og tidligere medejer Hans Spliid Hansen i 2000. Virksomheden har en fabrik på 3.200 kvadratmeter i Støvring, hvor Mekoprint også har tre fabrikker og hovedkontor.

Referat:
Mekoprint har opkøbt Seritronic i håb om at fortsætte virksomhedens vækst.